Česi krenuli u Nicu, a sletjeli u Niš: 'Zar nismo u Francuskoj?'

Četveročlana skupina mladih čeških turista htjela je vidjeti francusku rivijeru, no završili su u Nišu jer je organizator putovanja mislio da je riječ o Nici. Ne mogu natrag do petka

<p>Rijedak incident dogodio se u ponedjeljak kada je četveročlana skupina českih turista, koja je htjela vidjeti francusku rivijeru, slučajno sletjela u srbijanski grad Niš, javljaju <a href="https://m.novinky.cz/articleDetails?aId=423567&sId=&mId="><strong>češki mediji. </strong></a></p><p>Spletom okolnosti, organizator putovanja je prilikom rezervacija zrakoplovnih karata kao mjesto odredišta, zamijenio francusku Nicu sa Nišem u Srbiji. Česi su pogrešku shvatili tek nakon slijetanja.</p><p>- Oprostite, zar mi nismo u Francuskoj? - upitali su zbunjeni Česi osoblje aviona nakon slijetanja.</p><h2>Organizator je kriv za zabunu</h2><p>Inače, niskobudžetni avioprijevoznik Ryanair je početkom ove godine uveo letove iz Bratislave prema Nišu, ali ne i prema francuskoj Nici. Organizator putovanja očito tu malenkost nije shvatio.</p><p>Prema izjavama avionske posade, mladi Česi su nakon izlaska iz aviona počeli zbunjeno gledati oko sebe.</p><p>- Bilo im je neobično hladno i tek tada su počeli sumnjati da nešto nije u redu - kazala je jedna stjuardesa. </p><p>Tek tada su shvatili da su umjesto u Francuskoj zapravo u Srbiji. Požalili su se kako su u Nici već rezervirali i smještaj i ren-a-car.</p><h2>Do petka ne mogu kući: 'Što ćemo ovdje?'</h2><p>No, to nisu bile sve loše vijesti. Naime, doznali su kako je prvog povratnog leta za Bratislavu nema prije petka.</p><p>- Što ćemo do tada raditi ovdje? - zbunjeno su se pitali Česi i odmahivali glavama u nevjerici.</p>